বিএনপি গণতন্ত্র বাঁচিয়ে রেখেছে মওদুদকে নিয়ে বললেন আইনমন্ত্রী | রাজনীতি | Natun Somoy | Letest Bangla News Entertainment Sports Vedio
বিএনপি গণতন্ত্র বাঁচিয়ে রেখেছে মওদুদকে নিয়ে বললেন আইনমন্ত্রী
১০ সেপ্টেম্বর ২০১৯ ১৩:১৩
২৩ সেপ্টেম্বর ২০১৯ ০০:৫৯
আখাউড়া রেলওয়ে জংশন স্টেশনে সংক্ষিপ্ত বক্তব্য দেন আইনমন্ত্রী আনিসুল হক। এরশাদ আমলের মন্ত্রী মওদুদ আহমদকে নিয়ে বিএনপি গণতন্ত্র বাঁচিয়ে রেখেছে বলে মন্তব্য করেছেন আইন বিচার ও সংসদ বিষয়ক মন্ত্রী অ্যাডভোকেট আনিসুল হক।
বিএনপির মহাসচিব মির্জা ফখরুল ইসলাম আলমগীরের এক বক্তব্যের প্রতিক্রিয়ায় ব্রাহ্মণবাড়িয়ার আখাউড়া রেলওয়ে জংশন স্টেশনে সাংবাদিকদের প্রশ্নের জবাবে আনিসুল হক এ মন্তব্য করেন।
আইনমন্ত্রী আনিসুল হক বলেন, এরশাদ যখন খালেদা জিয়াকে ১ টাকায় গুলশানে একটি বাড়ি আর ক্যান্টনমেন্টের ভিতরে সাড়ে ২২ বিঘা জমি দিয়ে দেয় তখন এরশাদ ভালো মানুষ। আর যখন এরশাদ গণতন্ত্র ফিরিয়ে আনার চেষ্টা করে তখন এরশাদ হয়ে যায় খারাপ মানুষ। ওনাদের (বিএনপির) কথা জনগণ আর বিশ্বাস করে না।
আইনমন্ত্রী আরও বলেন, এখন মির্জা ফখরুল ইসলাম আলমগীর সাহেবরা এরশাদ আমলের মন্ত্রী ব্যারিস্টার মওদুদ আহমদকে নিয়ে গণতন্ত্র রক্ষা করছেন।
সাংবাদিকদের খালেদা জিয়ার জামিন নিয়ে প্রশ্নের জবাবে আইনমন্ত্রী বলেন, খালেদা জিয়া এতিম ও এতিমখানার টাকা চুরি করায় জেল খাটছেন। তাকে কখন জামিন দিবে এটা আদালতের এখতিয়ার।